Invitasjon til prekvalifikasjon -

"Busstjenester Follo og Østensjø 2015" ver.1.1

**Innholdsfortegnelse**

1 Innledning 2

2 Om oppdragsgiver 2

3 Definisjoner 2

4 Tidsfrister 3

5 Omfang av oppdraget 4

6 Bussanlegg og bussmateriell 4

7 Kvalifikasjonskrav 5

7.1 Obligatoriske dokumentasjonskrav 5

7.2 Potensielle tilbyderes finansielle og økonomiske stilling 5

7.3 Potensielle tilbyderes juridiske stilling samt organisering 5

7.4 Potensielle tilbyderes tekniske og faglige kvalifikasjoner 6

7.5 Oppdragsgivers rett til begrenset prekvalfisering 7

8 Innlevering av prekvalifiseringssøknad 7

8.1 Generelt 7

8.2 Spørsmål i forbindelse med prekvalifisering 7

8.3 Språk 7

8.4 Antall eksemplarer av søknaden 7

8.5 Innleveringssted 8

8.6 Registrering av prekvalifisering 8

8.7 Avvisning 8

9 Oppsummering av dokumentasjon 9

10 Bilag 11

10.1 HMS-erklæring 11

10.2 Egenerklæring om vandel mv 12

10.3 Redegjørelse 13

10.4 Firmaopplysninger 14

a) Potensielle tilbyderes erfaring fra tilsvarende arbeider 14

b) Kvalitetssikringssystem 15

c) Internkontrollsystem 16

d) Potensielle tilbyderes økonomi 17

e) Likviditet/soliditet 17

# Innledning

Ruter As inviterer med dette interesserte til å bli prekvalifisert for konkurranse med forhandling om levering av busstjenester i Follo og Østensjø ruteområde Østensjø, Nesodden, Drøbak og Ski. Det inviteres til egen prekvalifisering for konkurranse om forhandlinger om levering av busstjenester i Vestby. Invitasjon til prekvalifisering er kunngjort i Doffin, nettadresse www.doffin.no og TED (Tenders Electronic Daily) nettadresse ted.europa.eu.

Prekvalifikasjonsdokumentet vil bli gjort tilgjengelig på egen nettside: [www.kollektivanbud.no](http://www.kollektivanbud.no). Konkurransegrunnlaget vil senere bli gjort tilgjengelig samme sted.

Alle spørsmål vedrørende konkurransen rettes skriftlig via eget spørreskjema på nettsiden. Alle spørsmål og svar vil bli tilgjengelig for alle.

# Om oppdragsgiver

Ruter er et aksjeselskap som har ansvaret for planlegging, koordinering, og markedsføring av kollektivtrafikk i Oslo og Akershus. Tilskudd til driften ytes av eierne Oslo kommune og Akershus fylkeskommune.

Ruter er ikke selv et operatørselskap, men kjøper transporttjenester av flere buss-, bane-, trikk- og båtselskaper som utfører den daglige driften. I tillegg til ordinær rutetransport har Ruter ansvaret for skolekjøring i Akershus.

Som administrasjonsselskap har Ruter konsesjon for bussdrift i Oslo og Akershus fylke.

Takster fastsettes av Oslo kommune og Akershus fylkeskommune, som ledd i kommunen/fylkeskommunens budsjettbehandling. Ruter har avtaler med Norges Statsbaner AS, NSB Gjøvikbanen AS m.fl. om bruk av Ruters billett- og takstsystem i Oslo og Akershus. Ruters hovedfinansieringskilder er billettinntekter, tilskudd fra Oslo kommune, tilskudd fra Akershus fylkeskommune og statlige tilskudd.

For ytterligere informasjon om Ruter vises det til Oppdragsgivers hjemmesider:

[http://www.ruter.no](http://www.slnett.no)

# Definisjoner

I dette dokumentet menes med:

*Bussanlegg V*askehall, garderobefasiliteter, oppholdsrom, kontorer mv. samt tilhørende utearealer for oppstilling av busser og privatbiler.

*Gjensidig opsjon* Med gjensidig opsjon menes at begge partene må samtykke til opsjon/forlengelse av eksisterende avtale på eksisterende vilkår. Det vil ikke være anledning til å reforhandle avtalen ifm opsjonsutøvelsen

*KGL* Konkurransegrunnlaget dvs. prosedyrebeskrivelse, kontrakten med tilhørende vedlegg

*Kontraktsinngåelsen* Dato for signering av Kontrakten

*Oppdrag* Den ytelse som leveres av en Operatør i henhold til Kontraktens bestemmelser

*Oppdragsgiver* Ruter As forkortet til Ruter. Ruter vil være kontraktspart for den som tildeles kontrakter om oppdrag i Ruters konkurranse om ”Busstjenester Follo og Østensjø 2015”

*Operatør:* Det selskap som inngår Kontrakt om utførelse av Oppdraget i Ruters konkurranse om ”Busstjenester Follo og Østensjø 2015”

*Oppstartsdato* Ruteområde Nesodden, Drøbak og Ski: søndag 21. juni 2015. Ruteområde Østensjø: søndag 16.august 2015.

*Ruteområde* Det inngås en kontrakt pr. ruteområde. Ved inndelingen av ruteområdet er det tatt utgangspunkt i busslinjer som naturlig hører sammen av markedsmessige grunner, evt hører til et og samme bussanlegg.

*Rutekm* Summen av den avstand som bussene kjører etter rutetabell. Ved assistanse-/dubleringsbuss, regnes produksjon i rute fra den holdeplass kjøringen starter til den holdeplass kjøringen avsluttes.

*Rutetimer* Sum tid som medgår til å kjøre alle avganger/rute km. Reguleringstid inngår ikke i rutetimetallet.

*Potensielle tilbydere* Et selskap som deltar i konkurransen om å komme i betraktning som Operatør, dvs. at selskapet er prekvalifisert som deltager i konkurransen om ”Busstjenester Follo og Østensjø 2015”.

# Tidsfrister

Ruter vil gjennomføre prekvalifiseringen i henhold til Lov om offentlige anskaffelser av 16. juli 1999 nr. 69 med Forskrift om innkjøpsregler i forsyningssektorene av 7. april 2006 nr 403, med kjøpsformen "konkurranse med forhandling".

|  |  |  |
| --- | --- | --- |
| Aktivitet | Tidsfrister | Klokken |
| Frist for å stille spørsmål til prekvalifiseringsprosessen | 21. januar 2014 |  |
| Siste dag som svar på spørsmål legges ut | 23. januar 2014 |  |
| Frist for å innlevere søknad om prekvalifikasjon | 30. januar 2014 | 12.00 |
|  |  |  |
| Fremdriftsplanen nedenfor er tentativ (kan bli endret) |  |  |
| Avgjørelse om hvem som er prekvalifisert | Februar 2014 |  |
| Konkurransegrunnlaget offentliggjøres | Medio februar |  |
| Tilbudskonferanse i Ruters lokaler for prekvalifiserte tilbydere | Medio mars |  |
| Innlevering av tilbud | Medio april 2014 |  |
| Tidspunkt for tildeling | Ultimo juni 2014 |  |

# Omfang av oppdraget

Oppdraget vil foregå etter yrkestransportloven av 21. juni 2002 nr 45 med forskrifter. Operatørene utfører Oppdraget på Ruters løyvefritak for administrasjonsselskaper (Yrkestransportlovens § 6 (2)) i Oslo og Akershus og mellom Akershus og nabofylker, og det skjer ingen overføring av løyve fra Ruter til Operatør.

Det markedsmessige utgangspunktet for ruteområdet fremgår av tabellen nedenfor.

|  |  |  |  |
| --- | --- | --- | --- |
|  |  |  |  |
| Ruteområde | Rutekilometer/år  2013  (1000 km) | Busser i  rute 2013 | Kontraktsverdi 2013  Mill NOK |
| Østensjø | 3138 | 70 | 149,1 |
| Nesodden | 1128 | 25 | 42,8 |
| Ski | 851 | 15 | 31,9 |
| Drøbak | 2924 | 45 | 86,7 |

Oppdragsgiver gjør oppmerksom på at det kan bli endringer ved utlysning av konkurransegrunnlaget, som kan påvirke tallene i tabellen ovenfor.

Oppdraget gjelder for 8 år. Partene har en gjensidig opsjon på å forlenge kontrakten med inntil 2 år. Med gjensidig menes at begge partene må samtykke til forlengelse.

# Bussanlegg og bussmateriell

Operatør i ruteområde Nesodden må fremleie bussanlegg i Torneveien 10 på Fagerstrand av oppdragsgiver. Operatør i ruteområde Østensjø må fremleie bussanlegg på Klemetsrud v/E6 i Oslo. Anlegget på Klemetsrud har ikke kapasitet til alle busser som trenges i ruteområde, og Operatør må derfor påregne å selv skaffe til veie anleggskapasitet utover det som er tilgjengelig på Klemetsrud (parkeringskapasitet beregnet til ca. 40 normalbusser). I konkurransegrunnlaget vil det bli nærmere avklart om det vil bli anledning til å benytte et tilleggsareal til dagens anlegg til bussparkering.

Operatør i ruteområdene Ski og Drøbak må selv skaffe bussanlegg, alternativt dekke funksjonene til et bussalegg ved flere lokasjoner. Tilbydere behøver altså ikke å anskaffe et fullverdig bussanlegg med alle funksjoner på en og samme adresse. F.eks. kan vask og andre vedlikeholds aktiviteter av bussene gjennomføres på andre lokasjoner enn bussoppstillingsplassen.

Tilbydere kan ikke tilby et bussanlegg som tilbyder allerede leier av oppdragsgiver.

Det stilles krav om trafikkledelse lokalisert i Ruters område, men ikke nødvendigvis på det enkelte bussanlegg. Dette vil bli nærmere omtalt i oppdragsbeskrivelsen.

Oppdragsgiver vil komme nærmere tilbake til krav til bussmateriell standard og miljøkrav i konkurransegrunnlaget.

# Kvalifikasjonskrav

## 7.1 Obligatoriske dokumentasjonskrav

**Skatteattest for merverdiavgift**   
Potensielle tilbydere skal framlegge tilfredsstillende skatteattest for merverdiavgift fra skattefogden (skjema RF-1244) i kommunen der tilbyderen har sitt hovedkontor. Attesten skal ikke være eldre enn 6 måneder regnet fra tilbudsfristens utløp.

**Skatteattest for skatt**

Potensielle tilbydere skal framlegge tilfredsstillende skatteattest for skatt utstedt av kemner/kommunekasserer (skjema RF-1244) i kommunen der tilbyderen har sitt hovedkontor. Attesten skal ikke være eldre enn 6 måneder regnet fra tilbudsfristens utløp.

**HMS - egenerklæring**  
Potensielle tilbydere skal framlegge en egenerklæring, i samsvar med vedlagte mal (se pkt. 10.1) om at potensielle tilbydere oppfyller, eller ved eventuelt tildeling av kontrakt vil oppfylle, lovbestemte krav i Norge når det gjelder helse, miljø og sikkerhet.

## 7.2 Potensielle tilbyderes finansielle og økonomiske stilling

Kvalifikasjonskrav:

Økonomisk og finansiell kapasitet til å gjennomføre leveransen.

Dokumentasjonskrav:

* I søknaden skal det fremlegges styrebehandlet årsregnskap - med revisorberetning, styrets beretning og årsrapport for de to siste år (2011 og 2012). Basert på disse regnskaper skal potensielle tilbydere fylle ut nøkkeltall slik som angitt i pkt. 10.4d og e. I tillegg skal tilbyder i søknaden fremlegge akkumulert regnskap for 2013 pr. nov 2013, eller kvartalsrapport pr. 3.kvartal 2013.
* Oppdragsgiver vil om nødvendig be om kredittvurdering av potensielle tilbydere og eventuelle samarbeidende selskap fra et uavhengig kredittvurderingsselskap.

## 7.3 Potensielle tilbyderes juridiske stilling samt organisering

Kvalifikasjonskrav:

* Lovlig etablert foretak
* Tilbyderen skal ha god vandel

Dokumentasjonskrav:

* Firmaattest, ikke eldre enn 6 måneder regnet fra tilbudsfristens utløp.
* Tilbydere skal oppgi selskapets eierforhold. Dersom det rettssubjekt som leverer inn søknaden er eid 50 % eller mer av et annet selskap eller flere selskaper som inngår i konsern, skal tilsvarende opplysninger som nevnt i pkt 7.1, 7.2 og 7.3 gis om disse eller morselskapet.
* Tilbyderen skal som egenerklæring fylle ut Bilag 10.2 og Bilag 10.3. Oppdragsgiver forbeholder seg retten til å be om ytterligere dokumentasjon/nærmere redegjørelse for vandelsspørsmål dersom man finner det nødvendig.

Kravet til god vandel, vil bli bedømt på samme måte som avvisningsreglene i forskrift om offentlige anskaffelser § 20-12 (1) bokstav e og § 20-12 (2).

Oppdragsgiver gjør oppmerksom på at en tilbyder kan bli avvist hvis det benyttes underleverandører som ikke oppfyller kravet til god vandel. En tilbyder vil kunne bli avvist hvis en sentral person hos tilbyderen – eller en eventuell underleverandør – har begått alvorlige forsømmelser mot faglige og/eller etiske bransjekrav. Også forhold knyttet til ansatte i andre posisjoner enn de som er listet i erklæringen, vil etter omstendighetene kunne føre til avvisning.

## 7.4 Potensielle tilbyderes tekniske og faglige kvalifikasjoner

Kvalifikasjonskrav:

* Bare den som fyller vilkårene for utøvelse av persontransport i rute gitt i forskrift av 26. mars 2003 nr 401 om yrkestransport innenlands med motorvogn og fartøy kan delta i konkurransen.
* Erfaring/leveranser med relevans for dette oppdraget
* Tilbydere må ha et kvalitetssikringssystem
* Tilbydere må ha et internkontrollsystem

Dokumentasjonskrav:

* Kopi av løyve (dersom det foreligger) – eventuelt dokumentasjon som kreves ved søknad om løyve.
* Referanseliste over leveranser jfr. pkt 10.4.a Det må klart fremkomme hva som er levert.
* Kvalitetssikringssystemet som vil ligge til grunn for gjennomføring av Oppdraget jfr. pkt. 10.4b. Legg eventuelt ved kopi av sertifikater utstedt av offentlig kvalitetskontrollinstitusjon
* Internkontrollsystemet som vil ligge til grunn for gjennomføring av Oppdraget jfr. pkt. 10.4c
* Dokumentasjon av faglige kvalifikasjoner i form av Opplysninger om teknisk personell og Curriculum vitae for de personer som er ansvarlig for utførelsen av kontrakten.

## 7.5 Oppdragsgivers rett til begrenset prekvalfisering

Oppdragsgiver forbeholder seg retten til å begrense en potensiell tilbyders muligheter for å gi tilbud på ruteområdene, hvis bedømmelsen av kvalifikasjonskravene gjør dette nødvendig. Ved en begrenset prekvalifisering vil den potensielle tilbyderen bli prekvalifisert, men kun for et spesielt ruteområde eller for et begrenset antall av ruteområdene. Den potensielle tilbyderen vil i så fall ikke være kvalifisert til å gi tilbud på andre ruteområde(r) enn de som Oppdragsgiver angir.

Innlevering av prekvalifiseringssøknad

## 8.1 Generelt

Eventuelle rettelser, supplering eller endring av prekvalifiseringsdokumentet som oppstår i prekvalifiseringsperioden vil bli meddelt senest seks dager før prekvalifiseringsfristens utløp.

## 8.2 Spørsmål i forbindelse med prekvalifisering

På nettsiden kollektivanbud.no under fanen ”Pågående anbud” finnes linken til

”Busstjenester Follo og Østensjø 2015”. Her finnes det en fane som heter spørsmål og svar hvor alle spørsmål til konkurransen registreres. Alle spørsmål og svar vil være tilgjengelig, om nødvendig i anonymisert/omarbeidet form, på nevnte nettadresse etter maksimalt seks dager.

Det er Tilbyders/søkers ansvar å holde seg à jour med de rettelser og endringer som registreres i på [www.kollektivanbud.no](http://www.kollektivanbud.no).

## 8.3 Språk

Forespørselen skal være utformet på norsk.

## 8.4 Antall eksemplarer av søknaden

Prekvalifikasjonssøknaden med dokumentasjon skal leveres i ett eksemplar på papir, i tillegg skal en versjon være lagret på en cd eller minnepinne. Dokumentasjonen skal organiseres og inndeles slik det fremgår av pkt. 9. Dette gjelder både papirversjon og elektronisk versjon. På CD/minnebrikke skal hvert punkt være et eget dokument.

Hvis søknaden om prekvalifikasjon inneholder forretningshemmeligheter skal tilbyder også levere en komplett elektronisk versjon av søknaden hvor forretningshemmeligheter er sladdet (papirversjon av sladdet versjon er ikke nødvendig). Den sladdede versjonen av søknaden skal legges på egen mappe på ovennevnte CD/minnebrikke og inneholde all dokumentasjon slik det fremgår av pkt. 9.

**Offentlighet og innsyn**

Ruter er underlagt offentleglova som gir publikum og konkurrerende tilbydere rett til innsyn i søknader/tilbud som Ruter mottar. Innsyn i søknader/tilbud i denne konkurransen vil uansett ikke bli gitt før tildelingen av oppdraget er gjennomført (juni 2014).

Ruter forbeholder seg retten til å vurdere om sladdede opplysninger faktisk er forretningshemmeligheter. Ved tvilstilfeller vil dette bli tatt opp med den enkelte søker.

## 8.5 Innleveringssted

Potensielle tilbydere har ansvaret for at dokumentasjonen når frem til Ruters lokaler i Dronningens gate 40, 4. etasje innen fristen. Søknader som kommer frem etter fristen, vil bli avvist.

Søknaden om prekvalifisering kan sendes som vanlig brevpost til Ruter, men det er da den potensielle tilbyderens ansvar at søknaden kommer frem i tide. Postkvittering eller lignende vil ikke bli godkjent som dokumentasjon på at tilbudet ble avsendt i rimelig tid før innleveringsfristen.

Det er ikke anledning til å sende søknaden om prekvalifisering pr e-post.

|  |  |
| --- | --- |
| **Postadresse** | **Leveringsadresse** |
| Ruter As | Ruter As |
| Postboks 1030 Sentrum | Dronningensgate 40, v/resepsjonen 4 etasje |
| 0104 OSLO | 0154 OSLO |

Prekvalifiseringssøknaden skal være undertegnet av en person som har fullmakt til å forplikte den potensielle tilbyderen, og det skal legges ved nødvendig dokumentasjon som bekrefter dette.

Potensielle tilbyder skal oppgi en kontaktperson med tlf. nr. og e-mail som Ruter kan kontakte for å få presisert uklarheter i søknaden. Ruters eventuelle behov for avklaringer i forbindelse med søknaden vil bli meddelt pr. e-post.

Søknaden skal merkes:

*"Prekvalifisering Busstjenester Follo og Østensjø 2015"*

Søknader som ikke er merket på riktig måte, vil bli avvist.

## 8.6 Registrering av prekvalifisering

Samtlige prekvalifiseringssøknader vil bli registrert og påført tidspunkt for mottakelse etter hvert som de kommer inn. På anmodning vil Ruter skriftlig bekrefte tidspunktet for når søknaden er mottatt. Søknadene vil bli underlagt skriftlig administrativ behandling hos Ruter.

## 8.7 Avvisning

Ruter vil kunne gi en kort tilleggsfrist for ettersending av dokumenter som mangler før avvisning blir behandlet.

Oppdragsgiver forbeholder retten til å stille krav til tilbyderne tilsvarende de krav som er angitt i Forskrift om offentlige anskaffelser § 20-12 annet og tredje ledd, jfr. forsyningsforskriften § 10-5.

# Oppsummering av dokumentasjon

Tilbydere som søker om prekvalifisering til anbudskonkurransen busstjenester Follo og Østensjø skal innlevere følgende dokumentasjon. Dokumentasjon skal fremlegges i ringperm med følgende inndeling og skilleark mellom hvert hovedpunkt.

**9.1. Søknadsbrev om prekvalifisering**

**9.2. Administrative krav til tilbyder**

* Skatteattest for merverdiavgift – ikke eldre en 6 mnd
* Skatteattest for skatt – ikke eldre enn 6 mnd
* HMS – egenerklæring - utfylt skjema pkt. 10.1
* Firmaattest - ikke eldre enn 6 mnd
* Beskrivelse av tilbyders juridiske stilling, ref punkt 7.3.
* Dokumentasjon av tilbyders vandel, utfylt skjema pkt 10.2 og 10.3

**9.3. Økonomiske krav**

* Regnskap for 2011 m/revisor- og styrebekreftelse
* Regnskap for 2012 m/revisor- og styrebekreftelse
* Akkumulert regnskap pr. november 2013 eller kvartalsrapport pr. 3.kvartal 2013
* Dokumentasjon av tilbyders økonomi, utfylt skjema pkt 10.4d
* Dokumentasjon av tilbyders soliditet, utfylt skjema pkt 10.4e

**9.4. Tekniske krav**

* Kopi av løyve, eventuelt dokumentasjon som kreves ved søknad om løyve.
* Referanser på tilsvarende oppdrag, utfylt skjema pkt 10.4a
* Dokumentasjon av kvalitetssikringssystem, utfylt skjema pkt 10.4b
* Dokumentasjon av intern kontrollsystemet, utfylt skjema pkt 10.4c
* Dokumentasjon av faglige kvalifikasjoner i form av Opplysninger om teknisk personell og Curriculum vitae for de personer som er ansvarlig for utførelsen av kontrakten.

**9.6. Krav til dokumentasjon av eventuelt morselskap ref pkt 7.3**

* Skatteattest for merverdiavgift – ikke eldre en 6 mnd
* Skatteattest for skatt – ikke eldre enn 6 mnd
* HMS – egenerklæring - utfylt skjema pkt. 10.1
* Firmaattest - ikke eldre enn 6 mnd
* Regnskap for 2011 m/revisor og styrebekreftelse
* Regnskap for 2012 m/revisor og styrebekreftelse
* Akkumulert regnskap pr. november 2013
* Dokumentasjon av tilbyders økonomi, utfylt skjema pkt 10.4d
* Dokumentasjon av tilbyders soliditet, utfylt skjema pkt 10.4e
* Dokumentasjon av tilbyders vandel, utfylt skjema pkt 10.2 og 10.3

Det påhviler potensielle tilbydere å dokumentere sin søknad tilstrekkelig. Mangel på dokumentasjon, oppfyllelse av punktene over kan føre til avvisning av søknaden.

# Bilag

## 10.1 HMS-erklæring

***Egenerklæring om helse, miljø og sikkerhet***

Denne bekreftelsen gjelder:

Firma \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresse \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Postnr/-sted \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Land[[1]](#footnote-1) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Det bekreftes med dette at denne virksomheten arbeider systematisk for å oppfylle kravene i helse-, miljø- og sikkerhetslovgivningen og ved det tilfredsstille kravene i forskrift om systematisk helse-, miljø- og sikkerhetsarbeid i virksomheten (internkontrollforskriften) fastsatt ved kgl.res. av 6. desember 1996 nr 1127 i medhold av lov av 17. juni 2005 nr 62 om arbeidsmiljø, arbeidstid og stillingsvern.

Det bekreftes at virksomheten er lovlig organisert i henhold til gjeldende skatte- og arbeidsmiljøregelverk når det gjelder ansattes faglige og sosiale rettigheter.

Det aksepteres at Ruter as etter anmodning vil bli gitt rett til gjennomgåelse og verifikasjon av virksomhetens system for ivaretakelse av helse, miljø og sikkerhet.

Daglig leder Dato:

(sign.)

Det bekreftes med dette at det er iverksatt systematiske tiltak for å oppfylle ovennevnte krav i helse, miljø- og sikkerhetslovgivningen.

Representant for de ansatte Dato:

(sign.)

## 10.2 Egenerklæring om vandel mv

(FOA §§ 11-10, 20-12, FOR § 10-5)

Egenerklæring om vandel mv.

Stadfestelsen gjelder for

|  |  |
| --- | --- |
| Foretak |  |
| Organisasjonsnummer |  |
| Adresse |  |
| Postnummer/-sted |  |
| Land |  |

Denne stadfestelsen gjelder for ovennevnte foretak, samt for majoritetseiere, styremedlemmer og ledende administrativt personell.

Med dette stadfestes at verken virksomheten eller noen som nevnt over i løpet av de siste 5 år er rettskraftig dømt for

- Deltakelse i en kriminell organisasjon,

- Korrupsjon,

- Underslag

- Økonomisk utroskap

- Bedrageri, eller

- Hvitvasking av penger.

Videre stadfestes at verken virksomheten eller noen som nevnt over ved rettskraftig dom er kjent skyldig i straffbare forhold som på annen måte angår den yrkesmessige vandel, eller i sitt yrke har gjort seg skyldig i alvorlige forsømmelser mot faglige og etiske krav i vedkommende bransje.

Det stadfestes også at virksomheten ikke har vedtatt forlegg i samme periode.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dato Daglig leder (sign.)

## 10.3 Redegjørelse

(FOA § 20-12 jfr. FOR § 10-5)

Dersom det foreligger forhold som kan være egnet til å inngi tvil om hvorvidt virksomheten (herunder foretaket selv, majoritetseier, styremedlemmer og ledende administrativt personell) oppfyller krav til god vandel og bransjemessig faglig og etisk forsvarlig opptreden, skal leverandøren redegjøre for disse forhold, samt for hvilke tiltak som er iverksatt for å avhjelpe forholdene. Tilbyder skal også opplyse om vedtatte forelegg han er kjent med.

|  |  |
| --- | --- |
| Foretak |  |
| Organisasjonsnummer |  |
| Adresse |  |
| Postnummer/-sted |  |
| Land |  |

|  |
| --- |
| [Redegjørelse]  [Evt. vedlegg] |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dato Daglig leder (sign.)

## 10.4 Firmaopplysninger

### a) Potensielle tilbyderes erfaring fra tilsvarende arbeider

Oversikt over de 3-5 mest relevante oppdrag utført eller under utførelse i løpet av de siste 5 år. Opplysningene kan gis på eget skjema.

|  |  |  |  |  |  |
| --- | --- | --- | --- | --- | --- |
|  | Oppdrag 1 | Oppdrag 2 | Oppdrag 3 | Oppdrag 4 | Oppdrag 5 |
| Oppdragets navn |  |  |  |  |  |
| Sted for utførelse |  |  |  |  |  |
| Oppdragsgiver |  |  |  |  |  |
| Adresse |  |  |  |  |  |
| Referanseperson hos oppdragsgiver |  |  |  |  |  |
| Utført i perioden (fra - til) ÅÅMM |  |  |  |  |  |
| Oppdragets årlige verdi | \_\_\_\_Mill.kr | \_\_\_\_Mill.kr | \_\_\_\_Mill.kr | \_\_\_\_Mill.kr | \_\_\_\_Mill.kr |
| Totalt antall årsverk | årsverk | årsverk | årsverk | årsverk | årsverk |
| Egne arbeidstakere | årsverk | årsverk | årsverk | årsverk | årsverk |
| Underoperatør | årsverk | årsverk | årsverk | årsverk | årsverk |
| Underoperatør (firma/navn) |  |  |  |  |  |
| Kort beskrivelse av oppdraget:  (Stikkord: spesielle forhold, tekniske utfordringer mm.) |  |  |  |  |  |

### 

### b) Kvalitetssikringssystem

|  |
| --- |
| Oppgi navnet på KS-ansvarlig og antall personer i potensielle tilbyderes KS-administrasjon. (Eksklusiv prosjektpersonell). |
| Prinsippskisse for kvalitetssikringssystemet (innholdsfortegnelse med mer) |
| Rutiner for revisjon |
| Tidspunkt for siste revisjon. |

### c) Internkontrollsystem

|  |
| --- |
| Oppgi navnet på IK-ansvarlig og antall personer i potensielle tilbyderes IK-administrasjon. (Eksklusiv prosjektpersonell). |
| Prinsippskisse for internkontrollssystemet (innholdsfortegnelse med mer) |
| Rutiner for revisjon |
| Tidspunkt for siste revisjon. |

### d) Potensielle tilbyderes økonomi

Oversikt over totale inntekter og kostnader hos potensielle tilbydere de to siste år. For selskap som er engasjert i aktiviteter av ulik art, skal opplysningene avgrenses kun til de aktiviteter som har relevans for dette tilbudet. Dette skjemaet skal fylles ut selv om potensielle tilbydere skal legge ved årsberetning eller regnskap ved tilbudet.

|  |  |  |
| --- | --- | --- |
|  | **År 2011** | **År 2012** |
| **Inntekter** |  |  |
| **Kostnader** |  |  |
| **Finanskostnader** |  |  |
| **Resultat før skatt** |  |  |
| **Egenkapitalandel (%)** |  |  |
| **Egenkapital i NOK** |  |  |
| **Resultat i NOK** |  |  |
| **Likviditetsgrad 1** |  |  |

Dersom den juridiske enheten som gir inn tilbud er eid 50 % eller mer av et annet selskap eller flere selskaper som inngår i konsern, skal tilsvarende opplysninger gis om disse eller morselskapet.

### e) Likviditet/soliditet

Når likviditeten og soliditeten skal regnes ut, skal likvider eller egenkapital i konsern-, mor- eller datterselskap ikke tas med. På tilsvarende måte skal det ikke tas med likvider i arbeidsfellesskap.

**Tilgjengelig likviditet**

Potensielle tilbydere skal oppgi firmaets tilgjengelige likviditet (innestående i bank/kredittinstitusjon og eventuelt udisponert beløp innenfor kassakredittrammen) på et tidspunkt 2 måneder før fristen for tilbudet går ut. Opplysningene må potensielle tilbydere kunne dokumentere innen en uke på forespørsel fra Oppdragsgiver ved erklæring fra bank eller tilsvarende.

Dato for oppgaven ............

|  |  |
| --- | --- |
| **Bank/kredittinstitusjon** | **Tilgjengelig likviditet** |
|  |  |
|  |  |
|  |  |

**Soliditet**

Som mål på potensielle tilbyderes soliditet, skal egenkapitalprosenten benyttes slik den kommer til uttrykk i regnskapet. Egenkapitalen og totalkapitalen skal tas fra siste regnskap som er godkjent av revisor.

|  |  |
| --- | --- |
| Egenkapital pr. dato | kr. ...................................... |
| Egenkapitalprosent pr. dato | Egenkapital/Totalkapitalen |

1. For utenlandske oppdragstakere gjelder følgende:

   Det bekreftes med dette at det ved utarbeidelse av tilbudet er tatt hensyn til helse, miljø- og sikkerhetslovgivningen som følger av forskrift om systematisk helse-, miljø- og sikkerhetsarbeid i virksomheter (Internkontrollforskriften), fastsatt ved kgl.res. av 6 desember 1996 i medhold av lov av 4 februar 19787 nr. 4 om arbeidervern og arbeidsmiljø mv.

   Det aksepteres at Oppdragsgiver etter anmodning vil bli gitt rett til gjennomgåelse og verifikasjon av virksomhetens system for ivaretakelse av helse-, miljø- og sikkerhetsarbeid.

   Forpliktende underskrift

   Daglig leder Dato:

   (sign.) [↑](#footnote-ref-1)